সান্তিয়াগো, চিলি
সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।
কারাল
কারাল (স্পেনীয় - Caral) হল সমগ্র আমেরিকা মহাদেশের মধ্যে এখনও পর্যন্ত জানা সবচেয়ে প্রাচীন শহর। সুউচ্চ আন্দিজ পর্বতমালার পশ্চিমে মধ্য পেরুর সঙ্কীর্ণ সমুদ্রোপকূলে অবস্থিত অতি শুষ্ক সুপে উপত্যকায় সমুদ্র থেকে ২৫ কিলোমিটার স্থলাভ্যন্তরে এই সুপ্রাচীন শহরের প্রত্নতাত্ত্বিক নিদর্শন খুঁজে পাওয়া গেছে। পেরুর রাজধানী লিমা থেকে প্রায় ২০০ কিলোমিটার উত্তরে বারানকা প্রদেশে অবস্থিত এই প্রত্নস্থলটি বর্তমানে কারাল-সুপে সভ্যতার অন্যতম প্রধান নিদর্শনস্থল বলে বিবেচিত। ২০০৯ সালের জুন মাস থেকে এই শহর ইউনেস্কোর বিশ্ব ঐতিহ্যবাহী স্থানের তালিকায় জায়গা করে নিয়েছে।